Na podlagi 40. člena Zakona o visokem šolstvu (Ur l. RS, št. 119/2006, 64/2008, 86/2009), sklepa Senata Univerze v Mariboru in pridobljenega soglasja Vlade Republike Slovenije 
UNIVERZA V MARIBORU

objavlja

RAZPIS ZA VPIS V PODIPLOMSKE ŠTUDIJSKE PROGRAME V ŠTUDIJSKEM LETU 2011/2012
POSTOPKI IN ROKI ZA PRIJAVO NA RAZPIS IN IZVEDBO VPISA:

Kandidati se v študijskem letu 2011/2012 lahko skladno z 48. členom prehodnih in končnih določb Zakona o visokem šolstvu (Ur. l. RS, št. 119/2006 − UPB3, Ur. l. RS, št. 64/2008 − dopolnitve, Ur. l. RS, št. 86/2009 − dopolnitve) prijavijo samo v 'nove' študijske programe druge in tretje stopnje, sprejete po 11. 6. 2004. Članice Univerze v Mariboru 'starih' študijskih programov za pridobitev specializacije, magisterija znanosti oziroma doktorata znanosti, sprejetih pred 11. 6. 2004 ne razpisujejo več. 
ROK ZA PRIJAVO IN VPIS KANDIDATOV
Kandidati se na razpis za vpis v podiplomske študijske programe prijavijo na članice Univerze v Mariboru najkasneje do četrtka, 1. septembra 2011. Prijava za vpis mora vsebovati pisno vlogo in dokazila o izpolnjevanju pogojev za vpis v študijski program 2. ali 3. stopnje, ki so v razpisnem besedilu navedeni pri posameznem študijskem programu. Isti rok velja tudi za kandidate, ki se vpisujejo po merilih za prehode ter tujce in Slovence brez slovenskega državljanstva. Elektronska prijavnica je dosegljiva na spletnem naslovu: http://aips-old.uni-mb.si/e-prijavapd/Default.aspx.

Kandidati se prijavijo na razpisana vpisna mesta, ki so posebej določena za vsak študijski program. Ista vpisna mesta so namenjena tudi diplomantom in kandidatom, ki želijo študirati vzporedno. 
Vpis v podiplomske študijske programe se bo opravil najkasneje  do petka, 30. septembra 2011.
VPIS PO MERILIH ZA PREHODE je možen v skladu z akreditiranim in razpisanim študijskim programom.
VPIS TUJCEV IN SLOVENCEV BREZ SLOVENSKEGA DRŽAVLJANSTVA
Tujci in Slovenci brez slovenskega državljanstva se lahko v podiplomske študijske programe vpišejo v skladu z določili Pravilnika o šolninah in bivanju v študentskih domovih za Slovence brez slovenskega državljanstva in tujce v Republiki Sloveniji (Ur. l. RS, št. 70/2008). Prijavijo se na vpisna mesta, ki so objavljena v tabelah z vpisnimi mesti za Slovence brez slovenskega državljanstva in tuje državljane držav nečlanic Evropske unije (vpisna mesta za tujce in Slovence brez slovenskega državljanstva so določena posebej). Kandidati morajo poleg dokazil, navedenih zgoraj, prijavi priložiti še  odločbo o priznavanju. Če odločbe še nimajo, pošljejo vlogo za priznavanje izobraževanja za namen nadaljevanja izobraževanja (obrazec N) na Univerzo v Mariboru, Oddelek za pravne, kadrovske in splošne zadeve (pripis: za priznavanje tujega izobraževanja), Slomškov trg 15, 2000 Maribor. Tujcem oz. Slovencem brez slovenskega državljanstva priporočamo, da postopek priznavanja začnejo pravočasno. Rok za izdajo odločbe o priznanju v skladu z Zakonom o priznavanju in vrednotenju izobraževanja (Ur. l. RS, št. 73/2004) je dva meseca od prejema popolne vloge. 
ŽE VPISANI ŠTUDENTJE
Študenti, ki želijo zamenjati študijski program in te pravice oziroma pravice do ponavljanja še niso izrabili, se morajo prijaviti tako kot drugi kandidati.

PODROBNEJŠE INFORMACIJE O PODIPLOMSKEM ŠTUDIJU

Podrobnejše informacije o razpisanih študijskih programih, možnostih vpisa, vpisnih pogojih in stroških študija dobijo kandidati na spletnih straneh Univerze v Mariboru http://www.uni-mb.si in na članicah Univerze v Mariboru.

Vsi javno–veljavni študijski programi so objavljeni na spletnem naslovu: 

http://www.uni-mb.si/podrocje.aspx?id=425. 
